**Likumprojekta „Grozījumi Sociālo pakalpojumu un sociālās palīdzības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Sociālo pakalpojumu un sociālās palīdzības likumā” izstrādāts, lai noteiktu, ka sociālās rehabilitācijas pakalpojumi ir pieejami karavīriem un zemessargiem pēc viņu dalības starptautiskajā misijā un operācijā kopā ar ģimenes locekļiem - laulāto un viņu nepilngadīgajiem bērniem  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Latvijas Nacionālo bruņoto spēku karavīri piedalās 4 starptautiskajās operācijās.Sociālo pakalpojumu un sociālās palīdzības likuma mērķis ir noteikt sociālā darba, karitatīvā sociālā darba, sociālās aprūpes, sociālās rehabilitācijas, profesionālās rehabilitācijas pakalpojumu (turpmāk — sociālie pakalpojumi) un sociālās palīdzības sniegšanas un saņemšanas principus, to personu loku, kurām ir tiesības saņemt šos pakalpojumus un palīdzību. Pašlaik likuma 15. 1 panta pirmās daļas 1.punktā uzskaitītas personas kurām Sociālās integrācijas valsts aģentūra sniedz rehabilitācijas pakalpojumus pēc atgriešanās no starptautiskā palīdzības operācijām. MK 06.08.2013. noteikumi Nr.468 “Noteikumi par aktīvā dienesta karavīru un zemessargu veselības aprūpes un sociālās rehabilitācijas pakalpojumu saņemšanas nosacījumiem, apmaksājamo pakalpojumu veidiem un izdevumu apmaksas kārtību” regulē šo pakalpojumu saņemšanas kārtību un finansēšanu.Spēkā esošais tiesiskais regulējums paredz, ka sociālās rehabilitācijas pakalpojumi pēc dalības starptautiskajā operācijā ir pieejami Nacionālo bruņoto spēku karavīriem un zemessargiem, kas piedalās starptautiskajās misijās un operācijās.Nacionālo bruņoto spēku karavīru desmit dienu rehabilitācija pēc dalības starptautiskajās operācijās notiek ar Sociālās integrācijas valsts aģentūras atbalstu Aizsardzības ministrijai piešķirto valsts budžeta līdzekļu ietvaros. Pēc atgriešanās no starptautiskās operācijas sociālās rehabilitācijas mērķis ir karavīru vai zemessargu sociālā statusa atgriešana un iekļaušanās sabiedrībā. Sociālās rehabilitācijas ilgums ir desmit dienas, karavīrs uz to tiek nosūtīts trīs mēnešu laikā pēc atgriešanās no starptautiskās operācijas, tādējādi šo desmit dienu laikā karavīram nav iespējas būt kopā ar savu laulāto un bērniem. Veicot karavīru aptauju, 83% no karavīriem uzskata, ka sociālā rehabilitācija pēc atgriešanās no starptautiskās operācijas ir nepieciešama kopā ar ģimenes locekļiem. Jāņem vērā ka arī ģimenes locekļu dzīve dzimtenē bez laulātā klātbūtnes atstāj iespaidu uz savstarpējām attiecībām. Lai ieviestu sociālo rehabilitāciju karavīru un zemessargu laulātajam un viņu nepilngadīgajiem bērniem, ir izstrādāti grozījumi Sociālo pakalpojumu un palīdzības likumā, paredzot Sociālās integrācijas valsts aģentūru kā atbildīgo institūciju, kas sniedz sociālās rehabilitācijas pakalpojumus. Tādējādi tiks nodrošināts, ka līdzšinējā kārtība un mehānisms, kādā tiek sniegti sociālās rehabilitācijas pakalpojumi militārpersonu ģimenēm. Pašlaik šāda iespēja tiek nodrošināta Norvēģijā, Igaunijā un Lietuvā. |
| 3. | Projekta izstrādē iesaistītās institūcijas | Projekts izstrādāts sadarbībā ar Nacionālajiem bruņotajiem spēkiem. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Starptautiskajās operācijās piedalījušos karavīru un zemessargu ģimenes locekļi – laulātais un viņu nepilngadīgie bērni. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019. gads** | Turpmākie trīs gadi (*euro*) |
| **2020** | **2021** | **2022** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (2019.) gadu | Izmaiņas, salīdzinot ar kārtējo (2019.) gadu | Izmaiņas, salīdzinot ar kārtējo (2019.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins  |
| 7. Cita informācija | Sociālās rehabilitācija karavīra vai zemessarga laulātajam ir plānota tādā pašā kvalitātē un apmērā kā karavīriem vai zemessargiem, proti, 381,18 *euro.* Ir plānots, ka viena kalendārā gada laikā šo sociālās rehabilitācijas pakalpojumu izmantos 65 personas, kas valstij izmaksās 24971,70 *euro.* Ievērojot minēto, sociālās rehabilitācijas pakalpojumu ir iespējams veikt plānotā valsts budžeta ietvaros, jo sociālajai rehabilitācijai ir ieplānots katru kalendāro gadu 84520,00 *euro.* Izdevumus, kas saistīti ar sociālās rehabilitācijas pakalpojumu sniegšanu, sedz Nacionālie bruņotie spēki valsts budžeta apropriācijas ietvaros. Papildu finansējums nav nepieciešams. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams izdot Ministru kabineta noteikumus, kas nosaka sociālās rehabilitācijas pakalpojumu veidu, apjomu, saturu, pakalpojumu saņemšanas un finansēšanas nosacījumus un piešķiršanas kārtību. |
| 2. | Atbildīgā institūcija | Aizsardzības ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Lai nodrošinātu sabiedrības iesaistīšanu likumprojekta apspriešanā, tas ir ievietots AM un MK mājaslapā.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija un Labklājības ministrija  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Veicamās funkcijas un uzdevumi netiek paplašināti vai sašaurināti.  |
| 3. | Cita informācija | Nav |

 Iesniedzējs:

Aizsardzības ministrijas

valsts sekretārs Jānis Garisons

25.11.2019

945

Andris Jaško

tālr:7335197; fakss 67335130

andris.jaskos@mod.gov.lv;